Wɔakyerɛw nsɛm yi wɔ Akuapem kasa mu Constitution day anaa Ɔman Mmmara Da ɛyɛ da a yɛkae da a wɔde amanyɔ mmara foforo sii hɔ wɔ Ghana adehyeman a ɛtɔ so nnan wɔ Ɔpɛpɔn afe apem ahankron ne aduɔkron abiɛsa mu - nea dodow ara frɛ no 1992 Constitution no. Yɛhyɛ Ɔman Mmara Da ma Ghana ho fa afe biara wɔ Ɔpɛpɔn da a ɛtɔ so nson so bere a wɔatow aba ayi ɔmanpanyin ne mmarahyɛ baguafo foforo. Saa da yi yɛ da a mmarahyɛ bagua foforo hyɛ wɔn dwumadi ase afe a edi hɔ wɔ abatow akyi wɔ bere a mmarahyɛ bagua dedaw no agu wɔ ɔdasum Ɔpɛpɔn da a ɛtɔ so asia so. Ghana amanyɔ mmara a abiɛsa a edi kan no bɛyɛɛ nea mfaso nni so bere a asogyafo tuu aban ahorow no gui no. Ɛno nti wɔde Ɔman mmara a ɛtɔ so anan no sii hɔ Ɔpɛnimaa da a ɛtɔ so ason afe apem ahankron ne aduɔkron abiɛsa -bere a ɔmanmu no nyinaa tow aba penee so Oforisuo da a ɛtɔ so aduonu awotwe afe apem ahankron ne aduɔkron abien mu. Eyi nti afe biara wɔkae mmɔden a ɔman no bɔ de kura adehyeman a ɛtɔ so anan no mu ne sɛnea wɔde 1992 Constitution ma Ghana sii hɔ.